
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 882 

9 Απριλίου 2014 


ΑΠΟΦΑΣΕΙ Σ 

Αριθ. 4.10721/οικ.3.569 

Επιδότηση της πρακτικής άσκησης μαθητών των ΕΠΑ.Σ 
Μαθητείας του ΟΑΕΔ του Ν.3475/2006, που θα απα¬ 
σχοληθούν στο Δημόσιο, σε φορείς του Δημοσίου 
Τομέα, σε Ο.Τ.Α, σε επιχειρήσεις Ο.Τ.Α., σε ιδιωτικές 
επιχειρήσεις ή εκμεταλλεύσεις, σε συνεταιρισμούς, 
σε σωματεία κ.τ,λ για το έτος 2014. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΑΝΑΠΤΥΞΗΣ 
ΚΑΙ ΑΝΤΑΓΩΝΙΣΤΙΚΟΤΗΤΑΣ - 
ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ - 
ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ 
ΚΑΙ ΠΡΟΝΟΙΑΣ 

Έχοντας υπόψη: 

1. Το άρθρο 90 του «Κώδικα Νομοθεσίας για την Κυ¬ 
βέρνηση και τα Κυβερνητικά όργανα» που κυρώθηκε με 
το άρθρο πρώτο του Π.Δ. 63/2005 (ΦΕΚ 98/Α). 

2. Το Ν. 3614/2007 (ΦΕΚ 267/Α) «Διαχείριση, έλεγχος 
και εφαρμογή αναπτυξιακών παρεμβάσεων για την προ¬ 
γραμματική περίοδο 2007-2013», όπως τροποποιήθηκε 
με τον Ν. 3840/2010 (ΦΕΚ 53/Α) «Αποκέντρωση, απλο¬ 
ποίηση και ενίσχυση της αποτελεσματικότητας των δι¬ 
αδικασιών του Εθνικού Στρατηγικού Πλαισίου Αναφοράς 
(ΕΣΠΑ) 2007 - 2013 και άλλες διατάξεις», όπως ισχύει 
και ιδίως το άρθρο 10 παρ. 5. 

3. Τις διατάξεις της παρ.2 του άρθρου 10 του Ν. 1346/ 
1983 (ΦΕΚ 46/Α) «Τροποποίηση και συμπλήρωση διατά¬ 
ξεων της εργατικής νομοθεσίας και ρύθμιση διαφόρων 
θεμάτων». 

4. Τις διατάξεις του άρθρου 10 του Ν. 1545/1985 (ΦΕΚ 
91/Α) «Εθνικό σύστημα προστασίας από την ανεργία και 
άλλες διατάξεις». 

5. Τον Ν. 3475/2006 (ΦΕΚ 146/Α) «Οργάνωση και λει¬ 
τουργία της δευτεροβάθμιας επαγγελματικής εκπαί¬ 
δευσης και άλλες διατάξεις». 

6. Το Β.Δ 405/1971 (ΦΕΚ 123/Α) «Περί οργανώσεως, συ- 
γκροτήσεως και λειτουργίας των υπηρεσιών του ΟΑΕΔ» 
και τον Ν. 2956/2001 (ΦΕΚ 258/Α) «Αναδιάρθρωση ΟΑΕΔ 
και άλλες διατάξεις». 

7. Τις διατάξεις των άρθρων 1 και 2 του Β.Δ. 3/06.06.1952 
(ΦΕΚ 157/Α) «Περί εκπαιδεύσεως μαθητών-τεχνιτών». 


8. Τις διατάξεις του άρθρου 1 παρ. 6 του Ν. 1256/1982, 
(Φ.Ε.Κ. 65/Α), του άρθρου 51 του Ν. 1892/1990 (Φ.Ε.Κ. 
101/Α), του άρθρου 14 του Ν. 2190/1994 (ΦΕΚ 28/Α) και 
του άρθρου 1 του Ν. 2527/1997 (ΦΕΚ 206/Α). 

9. Τις διατάξεις του άρθρου 1 ου της υποπαραγράφου 
ΙΑ.11 «Νέο σύστημα διαμόρφωσης νόμιμου κατώτατου 
μισθού και κατώτατου ημερομίσθιου για τους εργαζο¬ 
μένους ιδιωτικού δικαίου όλης της χώρας» του Ν. 4093/ 
2012 (ΦΕΚ 222/Α). 

10. Τις διατάξεις των άρθρων 22 παρ. 3 και 106 παρ. 
4 του Ν. 2362/1995 (ΦΕΚ 247/Α) «Περί Δημοσίου Λογι¬ 
στικού, ελέγχου των δαπανών του Κράτους και άλλες 
διατάξεις». 

11. Το Π.Δ. 113/2010 (ΦΕΚ 194/Α) «Ανάληψη υποχρεώσε¬ 
ων από τους διατάκτες». 

12. Το Ν.Δ. 356/1974 «Περί Κώδικος Εισπράξεως Δημο¬ 
σίων Εσόδων» (ΦΕΚ Α'90), όπως ισχύει. 

13. Την με αριθμό 1016784/1299-25/0016/26-02-1997 (ΦΕΚ 
120/Β) Απόφαση του Υπουργού Οικονομικών «Είσπρα¬ 
ξη εσόδων υπέρ τρίτων από τις Δημόσιες Οικονομικές 
Υπηρεσίες», όπως ισχύει. 

14. Την αριθμ. 36952/1275/20.5.2008 (ΦΕΚ 986/Β) Κοινή 
Υπουργική Απόφαση των Υπουργών Εσωτερικών, Οικο¬ 
νομίας και Οικονομικών και Απασχόλησης και Κοινωνι¬ 
κής Προστασίας με θέμα Τροποποίηση της υπ’ αριθμ. 
107900/16.3.2001 (ΦΕΚ 599/Β/21.5.2001) ως τροποποιηθεί- 
σα ισχύει, κοινής απόφασης των Υπουργών Εσωτερικών, 
Οικονομίας και Οικονομικών και Απασχόλησης και Κοι¬ 
νωνικής Προστασίας, με σκοπό την αναδιάρθρωση της 
Ειδικής Υπηρεσίας Συντονισμού και Παρακολούθησης 
Δράσεων ΕΚΤ, σύμφωνα με το άρθρο 5 του ν. 3614/2007. 

15. Την αριθ. 14053/ΕΥΣ1749/08 (ΦΕΚ 540/Β) Υπουργική 
απόφαση του Υπουργού Οικονομίας και οικονομικών με 
θέμα «Υπουργική απόφαση συστήματος διαχείρισης», 
όπως τροποποιήθηκε και ισχύει. 

16. Το Π.Δ. 118/25-06-2013 (ΦΕΚ 152 Α') «Τροποποίηση 
του π.δ. 85/2012 (Α' 141) -Ίδρυση Υπουργείου Υποδομών, 
Μεταφορών και Δικτύων και Υπουργείου Πολιτισμού και 
Αθλητισμού και μετονομασία των Υπουργείων Ανάπτυ¬ 
ξης, Ανταγωνιστικότητας, Υποδομών, Μεταφορών και 
Δικτύων και Παιδείας και Θρησκευμάτων, Πολιτισμού και 
Αθλητισμού σε Υπουργείο Ανάπτυξης, και Ανταγωνιστι¬ 
κότητας και σε Υπουργείο Παιδείας και Θρησκευμάτων 
αντιστοίχως. 

17. Το Π.Δ. 119/25-06-2013 (ΦΕΚ153 Α) «Διορισμός Αντι¬ 
προέδρου της Κυβέρνησης, Υπουργών, Αναπληρωτών 
Υπουργών και Υφυπουργών». 

18. Την με αριθμό Υ48/9.7.2012 (ΦΕΚ 2105 Β) Απόφαση 
του Πρωθυπουργού «Καθορισμός αρμοδιοτήτων στον 
Αναπληρωτή Υπουργό Οικονομικών Χρήστο Σταϊκούρα». 

19. Τον Κανονισμό (ΕΚ) αριθ. 1083/2006 του Συμβουλίου 
της 11ης Ιουλίου 2006 περί καθορισμού γενικών διατάξε¬ 
ων για το Ευρωπαϊκό Ταμείο Περιφερειακής Ανάπτυξης, 
το Ευρωπαϊκό Κοινωνικό Ταμείο και το Ταμείο Συνοχής 
και την κατάργηση του κανονισμού (ΕΚ) αριθ. 1260/1999, 
όπως ισχύει. 

20. Τον Κανονισμό (ΕΚ) αριθ. 1828/2006 της Επιτροπής 
της 8ης Δεκεμβρίου 2006 για τη θέσπιση κανόνων σχετι¬ 
κά με την εφαρμογή του κανονισμού (ΕΚ) αριθ. 1083/2006 
του Συμβουλίου περί καθορισμού γενικών διατάξεων 
για το Ευρωπαϊκό Ταμείο Περιφερειακής Ανάπτυξης, το 
Ευρωπαϊκό Κοινωνικό Ταμείο και το Ταμείο Συνοχής και 
του κανονισμού (ΕΚ) αριθ. 1080/2006 του Ευρωπαϊκού 
Κοινοβουλίου και του Συμβουλίου για το Ευρωπαϊκό 
Ταμείο Περιφερειακής Ανάπτυξης, όπως ισχύει. 

21. Την με αριθμ. 40041/12.04.2007 (ΦΕΚ 639/Β) Κοινή 
Απόφαση των Υπουργών Εθνικής Παιδείας και Θρησκευ¬ 
μάτων και Απασχόλησης και Κοινωνικής Προστασίας 
« Μετατροπή των Τεχνικών Επαγγελματικών Εκπαι¬ 
δευτηρίων (ΤΕΕ) Μαθητείας Α' Κύκλου του ΟΑΕΔ σε 
Επαγγελματικές Σχολές (ΕΠΑΣ) Μαθητείας του ΟΑΕΔ». 

22. Το ισχύον θεσμικό και κανονιστικό πλαίσιο, εθνι¬ 
κό και κοινοτικό, που αναφέρεται στην υλοποίηση και 
διαχείριση συγχρηματοδοτούμενων πράξεων και το 
Εγχειρίδιο Διαδικασιών Διαχείρισης και Ελέγχου Συγ¬ 
χρηματοδοτούμενων Πράξεων. 

23. Το Εγχειρίδιο Διαδικασιών Διαχείρισης και Ελέγ¬ 
χου των Επιχειρησιακών Προγραμμάτων του ΕΣΠΑ. 

24. Την με αριθμό Ε (2007) 6015/29.11.2007 από¬ 
φαση της Επιτροπής για την έγκριση του Εθνικού 
Στρατηγικού Πλαισίου Αναφοράς (ΕΣΠΑ) (Κωδικός 
ΘΘΙ2007ΘΒ6υΝ5001). 

25. Την με αριθμ. Θ/2007/5534/12-11-2007 Απόφαση 
της Ευρωπαϊκής Επιτροπής σχετικά με την έγκριση του 
Επιχειρησιακού Προγράμματος «Ανάπτυξη Ανθρώπινου 
Δυναμικού». 

26. Την με αριθμ. 0/2007/5634-16.11.2007 Απόφαση της 
Ευρωπαϊκής Επιτροπής για την έγκριση του Επιχειρησι¬ 
ακού Προγράμματος “Εκπαίδευση και Δια Βίου Μάθηση” 
(Κωδικός ΟΟΙ 2007ΘΒ05υΡ0002). 

27. Την ισχύουσα φορολογική νομοθεσία και ιδίως το 
νομότυπο των φορολογικών στοιχείων και παραστατι¬ 
κών σύμφωνα με τον ΚΒΣ. 

28. Την με αριθμ. 2859/56/26.11.2013 Απόφαση του Δ.Σ. 
του ΟΑΕΔ που υπεβλήθη στην ΕΥΣΕΚΤ με το με αριθμ. 
πρωτ. 101874/03.12.2013 έγγραφο του ΟΑΕΔ και αφορά 
σε πρόταση-γνώμη του ΔΣ του ΟΑΕΔ προς τον Υπουργό 
Εργασίας, Κοινωνικής Ασφάλισης και Πρόνοιας για την 
επιδότηση της πρακτικής άσκησης μαθητών των ΕΠΑ.Σ 
Μαθητείας του Ν.3475/06, που θα απασχοληθούν στο 
Δημόσιο, σε φορείς του Δημοσίου Τομέα, σε επιχειρή¬ 
σεις Ο.Τ.Α., σε ιδιωτικές επιχειρήσεις ή εκμεταλλεύσεις, 
σε συνεταιρισμούς, σε σωματεία κλπ, για το έτος 2014. 

29. Τις με αριθμ. 18503/11-9-2013 και 18505/11-9-2013 
Αποφάσεις του Ειδικού Γραμματέα ΥΠΑΙΔΟ, σχετικά με 
την ένταξη της πράξης «Πρακτική άσκηση των ΕΠΑ.Σ 


Μαθητείας του ΟΑΕΔ - ΑΠ 4 και ΑΠ 5 στο Επιχειρησι¬ 
ακό Πρόγραμμα «ΕΚΠΑΙΔΕΥΣΗ ΚΑΙ ΔΙΑ ΒΙΟΥ ΜΑΘΗΣΗ 
2007-2013». 

30. Το με αριθμ. 19822/27-9-2013 έγγραφο της Ειδικής 
Υπηρεσίας Διαχείρισης του Επιχειρησιακού Προγράμ¬ 
ματος «ΕΚΠΑΙΔΕΥΣΗ ΚΑΙ ΔΙΑ ΒΙΟΥ ΜΑΘΗΣΗ 2007-2013» 
σχετικά με την υποχρηματοδότηση του Επιχειρησιακού 
Προγράμματος στις περιφέρειες του στόχου 2 (Α.Π.6) 

31. Το αριθ. 7245/28.1.14 έγγραφο της Δ/νσης Οικονο¬ 
μικών Υπηρεσιών του Τμήματος Εσόδων και Προϋπο¬ 
λογισμού του ΟΑΕΔ με το οποίο βεβαιώνεται ότι στον 
εγκεκριμένο από το ΔΣ προϋπολογισμό του ΟΑΕΔ για 
το έτος 2014 έχει προβλεφθεί πίστωση στον ΚΑΕ 0545. 
(Επιδόματα εκπαιδευόμενων σε σχολές - επιδόματα για 
μαθητές εκπαιδευτικών μονάδων) ποσού 20.064.000,00€ 
και έχει γίνει δέσμευση του ως άνω ποσού στον οικείο 
ΚΑΕ, σύμφωνα με τις διατάξεις του Π.Δ. 113/10, άρθρ.11 
παρ. 2 (ΦΕΚ 194/Α') και τις διατάξεις του Ν.3943/11, άρθρ. 
50 παρ. 9. 

32. Ότι από τις διατάξεις της παρούσης προκαλεί- 
ται δαπάνη συνολικού ποσού 20.064.000,00€ που συγ- 
χρηματοδοτείται από την Ευρωπαϊκή Ένωση κατά 
18.864.000,00€ στο πλαίσιο του Επιχειρησιακού Προ¬ 
γράμματος «ΕΚΠΑΙΔΕΥΣΗ ΚΑΙ ΔΙΑ ΒΙΟΥ ΜΑΘΗΣΗ Προ¬ 
γραμματική περίοδος 2007 - 2013», (99,5% στον Α.Π. 4 
και 76,8% στον Α.Π. 5). Το υπόλοιπο ποσό (1.200.000,00€), 
λόγω υποχρηματοδότησης του Α.Π. 6, θα καλυφθεί από 
τον εγκεκριμένο προϋπολογισμό του ΟΑΕΔ του έτους 
2014 και θα βαρύνει τον ΚΑΕ 0545. 

33. Την ανάγκη επιδότησης πρακτικής άσκησης 
12.000 μαθητών των ΕΠΑ.Σ Μαθητείας του ΟΑΕΔ του 
Ν.3475/2006 (ΦΕΚ 146/Α), που θα απασχοληθούν στο 
Δημόσιο, σε φορείς του Δημοσίου Τομέα, σε Ο.Τ.Α, 
σε επιχειρήσεις Ο.Τ.Α.,σε ιδιωτικές επιχειρήσεις ή εκ¬ 
μεταλλεύσεις, σε συνεταιρισμούς, σε σωματεία κ.τ.λ., 
αποφασίζουμε: 

Την έγκριση, κατόπιν υποβολής πρότασης του Δ.Σ 
του ΟΑΕΔ, της επιδότησης της πρακτικής άσκησης 
12.000 μαθητών των ΕΠΑ.Σ Μαθητείας του ΟΑΕΔ του 
Ν.3475/2006 (ΦΕΚ 146/Α), που θα απασχοληθούν στο 
Δημόσιο, σε φορείς του Δημοσίου Τομέα, σε Ο.Τ.Α, σε 
επιχειρήσεις Ο.Τ.Α., σε ιδιωτικές επιχειρήσεις ή εκμε¬ 
ταλλεύσεις, σε συνεταιρισμούς, σε σωματεία κ.τ,λ για 
το έτος 2014 με το ποσό των 11€ ανά ημέρα. 

ΑΡΘΡΟ 1 

Ο ΘΕΣΜΟΣ ΤΗΣ ΜΑΘΗΤΕΙΑΣ 

Οι Σχολές Μαθητείας ιδρύθηκαν με το Αρ.3/06.06.52 
Β.Δ. «Περί εκπαιδεύσεως μαθητών-τεχνιτών» (ΦΕΚ157/Α/ 
06.06.52) και εντάχθηκαν στη Δευτεροβάθμια Εκπαίδευ¬ 
ση με το Ν.1566/85 (ΦΕΚ167/85). 

Με το Ν.2640/98 «Δευτεροβάθμια Τεχνική-Επαγγελματι- 
κή Εκπαίδευση και άλλες διατάξεις» (ΦΕΚ206/Α/03.09.98) 
εντάχθηκαν πλήρως στο θεσμικό πλαίσιο της Δευτε¬ 
ροβάθμιας Εκπαίδευσης (ΤΕΕ Α & Β Κύκλου). Σήμερα 
λειτουργούν ως Επαγγελματικές Σχολές (ΕΠΑ.Σ) βάσει 
του Ν.3475/2006 «Οργάνωση και Λειτουργία της Δευ¬ 
τεροβάθμιας Επαγγελματικής Εκπαίδευσης και άλλες 
διατάξεις» (ΦΕΚ146/Α/13.07.06). Στις Σχολές αυτές εφαρ¬ 
μόζεται το εκπαιδευτικό σύστημα της Μαθητείας. 

Η Μαθητεία αποτελεί σύστημα επαγγελματικής και 
τεχνικής εκπαίδευσης στα πλαίσια της Δευτεροβάθμιας 
Εκπαίδευσης. Στα προγράμματα Μαθητείας εφάρμοζε- 

ται το δυϊκό σύστημα εκπαίδευσης. Η υλοποίηση των 
προγραμμάτων μαθητείας γίνεται κατά το θεωρητικό 
και εργαστηριακό μέρος στις ΕΠΑ.Σ Μαθητείας, κατά 
δε το πρακτικό σε επιχειρήσεις του ιδιωτικού ή δημό¬ 
σιου τομέα. 

ΑΡΘΡΟ 2 

ΕΠΙΔΟΤΗΣΗ ΠΡΑΚΤΙΚΗΣ ΑΣΚΗΣΗΣ 
ΠΛΑΙΣΙΟ ΕΝΤΑΞΗΣ - ΠΡΟΫΠΟΛΟΓΙΣΜΟΣ 
ΚΑΙ ΔΙΑΡΚΕΙΑ ΤΗΣ ΠΡΑΞΗΣ 

1. Η πράξη «Πρακτική άσκηση των ΕΠΑΣ Μαθητείας 
του ΟΑΕΔ», εντάσσεται στα Επιχειρησιακό Πρόγραμμα 
«ΕΚΠΑΙΔΕΥΣΗ ΚΑΙ ΔΙΑ ΒΙΟΥ ΜΑΘΗΣΗ 2007-2013» στους 
Άξονες Προτεραιότητας 4, 5 και 6. 

2. Υπεύθυνη Αρχή για τη διαχείριση και παρακολού¬ 
θηση της υλοποίησης της πράξης είναι η Ειδική Υπη¬ 
ρεσία Διαχείρισης του Επιχειρησιακού Προγράμματος 
««ΕΚΠΑΙΔΕΥΣΗ ΚΑΙ ΔΙΑ ΒΙΟΥ ΜΑΘΗΣΗ 2007-2013», του 
Υπουργείου Παιδείας και Θρησκευμάτων, 

3. Δικαιούχος της πράξης, σύμφωνα με τα οριζόμενα 
στο Ν. 3614/2007 (267/Α), ορίζεται ο ΟΑΕΔ. 

4. Η διάρκεια υλοποίησης της πράξης αφορά στο έτος 
2014. 

5. Η επιδότηση της πρακτικής άσκησης μαθητών των 
ΕΠΑ.Σ Μαθητείας του Ν.3475/06, που θα απασχοληθούν 
στο Δημόσιο, σε φορείς του Δημοσίου Τομέα, σε Ο.Τ.Α, 
σε επιχειρήσεις Ο.Τ.Α., σε ιδιωτικές επιχειρήσεις ή εκ¬ 
μεταλλεύσεις, σε συνεταιρισμούς, σε σωματεία κλ.π το 
έτος 2014 ανέρχεται στο ποσό των 11€ ανά ημέρα. 

Το ποσό της επιδότησης των 11€ θα καταβάλλεται 
στους εργοδότες, που απασχολούν μαθητές, ή στους 
μαθητές για κάθε ημέρα πρακτικής άσκησης τετραή¬ 
μερης, πενθήμερης ή εξαήμερης απασχόλησης, ανεξάρ¬ 
τητα από το εξάμηνο πρακτικής άσκησης, στο οποίο 
βρίσκονται. 

Η επιδότηση δεν θα καταβάλλεται για τις ημέρες της 
σπουδαστικής άδειας, κανονικής άδειας, ασθένειας, δώ¬ 
ρων και λοιπών επιδομάτων, (όπου αυτά εξακολουθούν 
να ισχύουν), διότι αυτή καταβάλλεται μόνο για τις ημέ¬ 
ρες πραγματοποίησης πρακτικής άσκησης, βάσει της 
ισχύουσας νομοθεσίας. 

Στις ως άνω περιπτώσεις οι εργοδότες υποχρεούνται 
να καταβάλλουν ολόκληρο το προβλεπόμενο ημερομί¬ 
σθιο στους μαθητές. 

Ο προβλεπόμενος για επιδότηση αριθμός μαθητών 
ανέρχεται σε 12.000 για το έτος 2014. 

Η δαπάνη που θα προκληθεί αναλύεται ως εξής: 

Α' ΤΑΞΗ 

7.000 μαθητές X 11€/ημέρα = 77.000,00€/ημέρα X 4 ημέ- 
ρες/εβδομάδα=308.000,00€/εβδομάδα X 4 εβδομάδες / 
μήνα=1.232.000,00€/μήνα X 12 μήνες/έτος =14.784.000,00€/ 
έτος 

Β' ΤΑΞΗ 

5.000 μαθητές X 11€/ημέρα = 55.000,00€/ημέρα X 4 
ημέρες/εβδομάδα=220.000,00€/εβδομάδα X 4 εβδομάδες 
/μήνα=880.000,00€/μήνα X 6 μήνες/έτος =5.280.000,00€/ 
εξάμηνο 

ΣΥΝΟΛΙΚΟ ΠΟΣΟ: 20.064.000,00€ 

Από το συνολικό ποσό, των 20.064.000€ που εκτιμάται 
ότι θα δαπανηθεί το 2014, τα 18.864.000,00€ θα συγχρη¬ 
ματοδοτηθούν από την ΕυρωπάίκήΈνωση στο πλαίσιο 
του Επιχειρησιακού Προγράμματος «ΕΚΠΑΙΔΕΥΣΗ ΚΑΙ 
ΔΙΑ ΒΙΟΥ ΜΑΘΗΣΗ Προγραμματική περίοδος 2007 - 


2013», κατά 99,5% στον Αξονα Προτεραιότητας 4 και 
κατά 76,8% στον Αξονα Προτεραιότητας 5. Το υπόλοιπο 
ποσό, 1.200.000,00€, θα καλυφθεί από ίδιους πόρους 
λόγω υποχρηματοδότησης του Αξονα Προτεραιότητας 
6, σύμφωνα με το υπ.αρ. 19822/27.09.13 έγγραφο της 
Ειδικής Υπηρεσίας Διαχείρισης του Επιχειρησιακού Προ¬ 
γράμματος «Εκπαίδευση και Δια Βίου Μάθηση 2007-2014, 
και θα καλυφθεί από τον εγκεκριμένο προϋπολογισμό 
του ΟΑΕΔ του έτους 2014 και θα βαρύνει τον ΚΑΕ 0545 

Η ανωτέρω συγχρηματοδότηση (για τους Άξονες 
Προτεραιότητες 4 &5) προκύπτει από τις με αριθμ. 
18503/11.09.2013 και 18505/11.09.2013 Αποφάσεις του Ειδι¬ 
κού Γραμματέα ΥΠΑΙΔΘ, σχετικά με ένταξη της πράξης 
«Πρακτική άσκηση των ΕΠΑ.Σ Μαθητείας του ΟΑΕΔ - ΑΠ 
4 και ΑΠ 5 στο Επιχειρησιακό Πρόγραμμα ΕΚΠΑΙΔΕΥΣΗ 
ΚΑΙ ΔΙΑ ΒΙΟΥ ΜΑΘΗΣΗ 2007-2013». 

ΑΡΘΡΟ 3 

ΣΤΟΧΟΣ ΤΗΣ ΠΡΑΞΗΣ - ΩΦΕΛΟΥΜΕΝΟΙ 

Στόχος της πράξης είναι η εξασφάλιση, μέσω της 
παράλληλης επαγγελματικής κατάρτισης στο σχολείο 
και τον πραγματικό χώρο εργασίας, της κατά το μέγι¬ 
στο δυνατό ανάπτυξης επαγγελματικών δεξιοτήτων και 
εργασιακής εμπειρίας. 

Ωφελούμενοι της πράξης είναι το σύνολο των μαθη¬ 
τών των ΕΠΑΣ Μαθητείας του ΟΑΕΔ που φοιτούν στις 
εν λόγω Σχολές για το έτος 2014. 

ΑΡΘΡΟ 4 

ΜΗΤΡΩΑ ΕΡΓΟΔΟΤΩΝ - ΕΥΡΕΣΗ ΘΕΣΕΩΝ 
ΠΡΑΚΤΙΚΗΣ ΑΣΚΗΣΗΣ 

α) Στις ΕΠΑΣ Μαθητείας του ΟΑΕΔ τηρείται Μητρώο 
εργοδοτών Ιδιωτικού Τομέα, το οποίο εμπλουτίζεται 
και επικαιροποιείται σε συνεχή βάση, με ευθύνη των 
υπευθύνων εκπαιδευτικών για πρακτική άσκηση και για 
το οποίο ενημερώνεται η Διεύθυνση Εκπαίδευσης ΟΑΕΔ. 

β) Όλες οι επιχειρήσεις των οποίων η δραστηριό¬ 
τητα συνάδει με τις ειδικότητες κα τα προγράμματα 
σπουδών των ΕΠΑ.Σ είναι δυνατόν να ενταχθούν στο 
ως άνω Μητρώο. 

ΑΡΘΡΟ 5 

ΟΡΟΙ ΥΛΟΠΟΙΗΣΗΣ ΠΡΑΚΤΙΚΗΣ ΑΣΚΗΣΗΣ 

5.1. Η πρακτική άσκηση των μαθητών των ΕΠΑΣ Μα¬ 
θητείας πραγματοποιείται σε επιχειρήσεις του Δημο¬ 
σίου ή ιδιωτικού τομέα, σε αντίστοιχες εργασίες με 
την ειδικότητά τους, βάσει προγράμματος και είναι 4 
ημερολογιακά εξάμηνα. 

Η ημερομηνία λήξης του τελευταίου εξαμήνου πρα¬ 
κτικής άσκησης ταυτίζεται με την ημερομηνία λήξης 
του διδακτικού έτους. 

Η ημερήσια απασχόληση όλων των πρακτικά ασκού¬ 
μενων ορίζεται στις έξι (6) ώρες. 

5.2. Υποχρεώσεις εργοδοτών 

Η επιχείρηση που απασχολεί μαθητές υποχρεούταί: 

α) Να υπογράφει το Συμφωνητικό Μαθητείας 

β) Να εφαρμόζει το ειδικό πρόγραμμα πρακτικής άσκη¬ 
σης των μαθητών 

γ) Να διαθέτει, για την απαιτούμενη από το πρόγραμ¬ 
μα χρονική διάρκεια, το απαραίτητο προσωπικό και τις 
κατάλληλες εγκαταστάσεις για την εφαρμογή του προ¬ 
γράμματος άσκησης 



13590 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


δ) Να δέχεται το εποπτικό προσωπικό των ΕΠΑ.Σ Μα¬ 
θητείας για τον έλεγχο της εφαρμογής του προγράμμα¬ 
τος και να συνεργάζεται με αυτό, για τη βελτίωση της 
πρακτικής άσκησης, καθώς και για την αξιολόγηση της 
απόδοσης των πρακτικά ασκουμένων σε αυτή μαθητών 
ε) Να τηρεί τους αυστηρότερους όρους ασφάλειας και 
προστασίας των μαθητών, που προβλέπονται από τις 
κείμενες διατάξεις, για την ασφάλεια των εργαζομένων, 
χωρίς να απαιτείται η έκδοση βιβλιαρίου ανηλίκων του 
Ν. 1837/89 

στ) Να ακυρώσει το Συμφωνητικό Μαθητείας, αν ο 
μαθητής διακόψει τη φοίτησή του στην ΕΠΑ.Σ Μαθη¬ 
τείας, ή δεν είναι συνεπής προς τις υποχρεώσεις του. 

5.3 Υποχρεώσεις μαθητών 

Οι μαθητές είναι υποχρεωμένοι να παρακολουθούν τα 
προγράμματα πρακτικής άσκησης, καθόσον μαθητής, 
που συστηματικά και αδικαιολόγητα απουσιάζει από 
την πρακτική του άσκηση και εφόσον οι απουσίες του 
υπερβαίνουν το 1/6 των εργασίμων ημερών του εξα¬ 
μήνου Μαθητείας, χάνει την ιδιότητα του μαθητή των 
ΕΠΑ.Σ Μαθητείας, με απόφαση του Διοικητή και μετά 
από εισήγηση του Συλλόγου Διδασκόντων. 

Μαθητής, ο οποίος έχε τοποθετηθεί σε εργασία από 
τη Διεύθυνση Εκπαίδευσης, ή από την ΕΠΑ.Σ Μαθητεί¬ 
ας και στη συνέχεια, με υπαιτιότητά του και χωρίς τη 
συναίνεση της ΕΠΑ.Σ Μαθητείας χάσει αυτή τη θέση, 
δεν έχει δικαίωμα απαίτησης επανατοποθέτησης, αλλά 
είναι υποχρεωμένος να αναζητήσει μόνος του εργασία. 

5.4 Συμφωνητικό Μαθητείας 

Ο μαθητής ή ο κηδεμόνας του, (σε περίπτωση που 
είναι ανήλικος), υπογράφει με τον εργοδότη ή τον εκ¬ 
πρόσωπό του, αμέσως μόλις προσληφθεί, Συμφωνητικό 
Μαθητείας σε έντυπο, που χορηγείται από την ΕΠΑ.Σ 
Μαθητείας και το οποίο επικυρώνεται υπογραφόμενο 
από το Διευθυντή της ΕΠΑ.Σ. 

Ο τύπος και το περιεχόμενο του Συμφωνητικού Μα¬ 
θητείας καθορίζονται με απόφαση του Διοικητή του 
Ο.Α.Ε.Δ. και σε αυτό αναφέρεται κυρίως ο χρόνος έναρ¬ 
ξης και λήξης της πρακτικής εξάσκησης του μαθητή και 
οι υποχρεώσεις της επιχείρησης, που απορρέουν από 
την εφαρμογή του προγράμματος Μαθητείας. 

Το συμφωνητικό αυτό συντάσσεται σε τρία αντίγραφα 
και λαμβάνουν από ένα οι κατωτέρω: 
α) ο μαθητής ή ο γονέας ή ο κηδεμόνας 
β) ο εργοδότης 
γ) η ΕΠΑ.Σ Μαθητείας 

5.5 Παρακολούθηση Εφαρμογής Προγράμματος Πρα¬ 
κτικής Ασκησης 

Την εποπτεία, για την εφαρμογή του προγράμματος 
πρακτικής άσκησης στους τόπους εργασίας των μαθη¬ 
τών ασκεί ο ΟΑΕΔ με τους εκπαιδευτικούς των ΕΠΑ.Σ 
Μαθητείας 

Την ευθύνη του συντονισμού, για την εφαρμογή της 
εποπτείας στο πρόγραμμα πρακτικής άσκησης, έχει 
ο Διευθυντής της ΕΠΑ.Σ Μαθητείας, σύμφωνα με τις 
εκάστοτε υφιστάμενες Αποφάσεις της Διοίκησης του 
ΟΑΕΔ. 

Έργο των εκπαιδευτικών στην προκειμένη περίπτωση 
είναι: 

α) Να παρακολουθούν την ακριβή εφαρμογή των προ¬ 
γραμμάτων πρακτικής άσκησης στις επιχειρήσεις, στις 
οποίες είναι τοποθετημένοι μαθητές των ΕΠΑ.Σ Μαθη¬ 
τείας και να υποβάλλουν σχετικές εκθέσεις, 


β) Να επιλαμβάνονται, προκειμένου να επιλυθούν οι 
τυχόν διαφορές μεταξύ μαθητών και εργοδοτών 

γ) Να συνεργάζονται με τους εποπτεύοντες τους μα¬ 
θητές σε κάθε επιχείρηση, αλλά και με τη Διεύθυνση 
της ΕΠΑ.Σ Μαθητείας, προκειμένου να εξασφαλιστούν 
οι καλύτερες δυνατές προϋποθέσεις πρακτικής και θε¬ 
ωρητικής κατάρτισης. 

Τα συμπεράσματα από τους επιτόπιους ελέγχους 
στους χώρους εργασίας αποτυπώνονται κάθε μήνα σε 
επί μέρους εκθέσεις των εκπαιδευτικών και αποστέλ- 
λονται στη Διεύθυνση Εκπαίδευσης του ΟΑΕΔ. 

Για τη διενέργεια των ως άνω ελέγχων προκαλείται 
δαπάνη η οποία μπορεί να εκτιμηθεί εκ των προτέρων, 
καθόσον εξαρτάται από πραγματικά γεγονότα (αριθμός 
πραγματοποιούμενων ελέγχων κλπ), έχουν δε εγγράφει 
οι απαιτούμενες πιστώσεις στον προϋπολογισμό του 
ΟΑΕΔ έτους 2014, ενώ για τα επόμενα οικονομικά έτη 
θα ληφθεί μέριμνα για την εγγραφή των αντίστοιχων 
πιστώσεων στον εν λόγω προϋπολογισμό. 

Η δαπάνη από τη διενέργεια των ελέγχων δεν αποτε¬ 
λεί επιλέξιμη δαπάνη του προγράμματος και θα βαρύνει 
τον προϋπολογισμό του ΟΑΕΔ. 

5.6 Τα ανωτέρω προβλέπονται αναλυτικά στην με 
αριθμ. 40087/6.12.2007 (ΦΕΚ 2376 Β Κοινή Απόφαση 
των Υπουργών Εθνικής Παιδείας και Θρησκευμάτων 
και Απασχόλησης και Κοινωνικής Προστασίας με θέμα 
«Κανονισμός Λειτουργίας των Επαγγελματικών Σχολών 
Μαθητείας (ΕΠΑ.Σ) του ΟΑΕΔ του ν.3475/2006. 

ΑΡΘΡΟ 6 

ΔΙΑΔΙΚΑΣΙΑ ΧΟΡΗΓΗΣΗΣ ΕΠΙΔΟΤΗΣΗΣ 

6.1 Όταν η επιδότηση καταβάλλεται στους εργοδότες 

Οι εργοδότες, που δικαιούνται επιδότηση, αποστέλ¬ 
λουν στις αντίστοιχες ΕΠΑ.Σ, όπου φοιτούν οι μαθητές, 
σχετικό έγγραφο με αναλυτικό μηνιαίο δελτίο παρου¬ 
σίας, που περιλαμβάνει το ονοματεπώνυμο των απα¬ 
σχολούμενων μαθητών, την ειδικότητά τους, τις ημέρες 
απασχόλησής τους, το ποσό που αντιστοιχεί για την 
επιδότηση από τον ΟΑΕΔ και τη στήλη υπεύθυνης δήλω¬ 
σης όπου υπογράφουν οι μαθητές, συνοδευόμενο από 
βεβαίωση -υπεύθυνη δήλωση, ως απόδειξη, ότι έχουν 
καταβληθεί, οι ασφαλιστικές εισφορές για τους μαθη¬ 
τές ή οι Αναλυτικές Περιοδικές Δηλώσεις (ΑΠΔ) του 
τριμήνου πληρωμής. Η ως άνω κατάσταση θεωρείται 
από το Διευθυντή της ΕΠΑ.Σ Μαθητείας. 

Τα σχετικά δικαιολογητικά και οι πρωτότυπες κα¬ 
ταστάσεις με το ακριβές ποσό μετά τον έλεγχο των 
ΑΠΔ-ΙΚΑ για τους μαθητές, υποβάλλονται στην οικεία 
Περιφερειακή Διεύθυνση με διαβιβαστικό έγγραφο, στο 
οποίο υπάρχει η υπογραφή του Διευθυντή της ΕΠΑ.Σ 
και η σφραγίδα του Σχολείου, προκειμένου να γίνει ο 
έλεγχος και να δοθεί η τελική έγκριση. 

Η καταβολή της επιδότησης στους εργοδότες γίνεται 
από την ΕΠΑ.Σ Μαθητείας και υπεύθυνος για τη κατα¬ 
βολή είναι ο Διευθυντής του Σχολείου. 

Προκειμένου ο εργοδότης (Ιδιωτικού και Δημοσίου 
Τομέα), να εισπράξει την επιδότηση, θα πρέπει να εκ- 
δώσει αθεώρητο τιμολόγιο επιχορηγήσεων (Άρθρο 12 
του Κ.Β.Σ.) 

Ειδικά στην περίπτωση που ο εργοδότης είναι δη¬ 
μόσιος φορέας ( π.χ ΓΕΣ, ΓΕΑ, ΓΕΝ,) και αδυνατεί να 
εκδώσει το εν λόγω παραστατικό, προκειμένου να λά- 

βει την επιδότηση, δύναται να προσκομίσει αντίστοιχο 
παραστατικό, σύμφωνα με την κείμενη νομοθεσία του 
φορέα. 

Ο εργοδότης, ο οποίος έχει συμφωνήσει με το σχο¬ 
λείο ότι θα λαμβάνει αυτός την επιδότηση, οφείλει στο 
τέλος κάθε μήνα να καταβάλει το σύνολο της αμοιβής 
στο μαθητή που αντιστοιχεί στα πραγματοποιηθέντα 
ημερομίσθιά του. 

Η καταβολή της επιδότησης θα αποδεικνύεται από 
τον τραπεζικό λογαριασμό του μαθητή. 

Η επιδότηση καταβάλλεται στους εργοδότες εντός 
του εξαμήνου σε δύο δόσεις ανά τρίμηνο δεδουλευμένα. 
Το ποσό της επιδότησης των 11€ καταβάλλεται εξ’ ολο¬ 
κλήρου στο μαθητή από τον εργοδότη για κάθε ημέρα 
πρακτικής άσκησης και αποτελεί μέρος της ημερήσιας 
αμοιβής, που υποχρεούται να καταβάλλει ο εργοδότης 
για τον πρακτικά ασκούμενο (σύμφωνα με τα προβλε- 
πόμενα στην παρούσα). 

Σε περίπτωση, που ο εργοδότης δεν τηρεί μία από τις 
υποχρεώσεις, οι οποίες προβλέπονται από τις διατάξεις 
της κείμενης νομοθεσίας, υποχρεούται να επιστρέφει 
την επιδότηση, που πήρε μέχρι την ημέρα της εξακρί¬ 
βωσης της μη τήρησης αυτής, επιφυλασσόμενης κάθε 
τυχόν άλλης νόμιμης κύρωσης. 

6.2 Όταν η επιδότηση καταβάλλεται στο μαθητή 

Οι φορείς, που απασχολούν για την πρακτική τους 
άσκηση μαθητές, οι οποίοι δικαιούνται επιδότησης, 
αποστέλλουν στις αντίστοιχες ΕΠΑ.Σ, όπου φοιτούν οι 
μαθητές, επικυρωμένο μηνιαίο δελτίο παρουσίας και 
πλήρους απασχόλησης των μαθητών στην επιχείρηση, 
που τους προσκομίζουν οι μαθητές, σαν φύλλα εντύπου 
ή σαν φυλλάδια, το οποίο αποτελεί το ατομικό βιβλίο πα¬ 
ρουσίας των μαθητών, καθ’ όλη την διάρκεια του έτους. 

Τα ως άνω φύλλα, τα οποία πρωτοκολλούνται στη 
Γραμματεία της Σχολής, θα πρέπει να αποστέλλονται 
στις ΕΠΑ.Σ το αργότερο εντός ΙΟημέρου από τη λήξη 
κάθε μήνα. 

Στη συνέχεια οι ΕΠΑ.Σ με βάση τα δελτία παρουσί¬ 
ας - απασχόλησης, που λαμβάνουν από τους φορείς, 
συντάσσουν μηνιαίες καταστάσεις ημερών εργασίας 
των πρακτικά ασκουμένων μαθητών με το ποσό της 
επιδότησης που δικαιούνται. 

Οι ως άνω καταστάσεις αποστέλλονται στην οικεία 
Περιφερειακή Διεύθυνση για έγκριση και στη συνέχεια οι 
διαχειριστές των ΕΠΑ.Σ προβαίνουν στην πίστωση των, 
κατά περίπτωση, ποσών στους ατομικούς τραπεζικούς 
λογαριασμούς των μαθητών. 

Η επιδότηση στους μαθητές καταβάλλεται μετά το 
πέρας κάθε μήνα και εφόσον έχουν υποβληθεί τα δελτία 
παρουσίας, καθώς και η απόδειξη ότι έχουν καταβληθεί 
οι ασφαλιστικές εισφορές των μαθητών. 

Και στην ως άνω περίπτωση καταβολής της επιδότη¬ 
σης στο μαθητή ο Διευθυντής της ΕΠΑ.Σ είναι υπεύθυ¬ 
νος του έργου και υπεύθυνος της καταβολής. 

Ο Διευθυντής της ΕΠΑ.Σ Μαθητείας, προκειμένου να 
καταβάλει την επιδότηση στον μαθητή, θα πρέπει να 
ελέγχει με ευθύνη των διαχειριστών, τις ΑΠΔ των επι¬ 
χειρήσεων που έχουν καταβληθεί στο ΙΚΑ. 

6.3 Και στις δύο περιπτώσεις καταβολής της επιδό¬ 
τησης, όταν ο εργοδότης είναι Δημόσιος φορέας και 
απασχολεί πάνω από 30 μαθητές, προκειμένου να τύχει 
επιδότησης, υποβάλλει κάθε μήνα μία συγκεντρωτική 


κατάσταση με το ονοματεπώνυμο των μαθητών, την 
ειδικότητα, τις ημέρες εργασίας του μήνα, το ημερήσιο 
επίδομα, το συνολικό ποσό της επιδότησης και στήλη 
με υπογραφή του μαθητή. 

6.4 Όταν γίνει η κατάθεση των χρημάτων στην τρά¬ 
πεζα επ’ ονόματι των δικαιούχων φορέων, το γραμμάτιο 
είσπραξης, που θα εκδώσει η Τράπεζα διατηρείται στο 
Σχολείο ως εξοφλητικός τίτλος. 

6.5 Ως προθεσμία καταβολής της επιδότησης και στις 
δύο ως άνω περιπτώσεις ορίζονται οι τρεις (3) μήνες 
από το τέλος του κάθε τριμήνου, με την προϋπόθεση, 
ότι ως τρίμηνα νοούνται οι μήνες Ιαν - Φεβρ - Μαρτ (Ιο 
τρίμηνο), Απρ - Μάι - Ιουν (2ο τρίμηνο), Ιουλ - Αυγ - Σεπτ. 
(3ο τρίμηνο) και Οκτ - Νοεμ - Δεκ (4ο τρίμηνο). 

6.6. Διευκρινίζεται, ότι από το ως άνω χρονικό δι¬ 
άστημα (των 3 μηνών) οι δύο (2) μήνες θα αφορούν 
αυστηρά και αποκλειστικά στη συγκέντρωση των δι- 
καιολογητικών από πλευράς των ΕΠΑ.Σ Μαθητείας και 
ο ένας (1) μήνας θα αφορά στη διαδικασία ελέγχου και 
τελικής έγκρισης από πλευράς Περιφερειακής Διεύθυν¬ 
σης. (Σημειώνουμε, ότι ο ένας μήνας θα υπολογίζεται 
βάσει αριθμού πρωτοκόλλου της Περιφερειακής Διεύ¬ 
θυνσης). 

Εάν παρέλθει το τρίμηνο και δεν έχει εισπραχθεί από 
τους ως άνω δικαιούχους, (εργοδότη ή μαθητή), η επι¬ 
δότηση, οι περιπτώσεις εκπρόθεσμης καταβολής των 
ποσών της επιδότησης θα εγκρίνονται κατ’ εξαίρεση με 
Απόφαση του Διοικητή του ΟΑΕΔ, μετά από αιτιολογη¬ 
μένη πρόταση των Διευθυντών των ΕΠΑ.Σ. 

6.7 Στις περιπτώσεις καταβολής της επιδότησης απευ¬ 
θείας στους μαθητές δύναται να λαμβάνεται μέριμνα 
από το Διευθυντή της ΕΠΑ.Σ ώστε τα αναλογούντα 
ποσά να καταβάλλονται στους μαθητές κάθε μήνα και 
εφόσον έχουν συγκεντρωθεί τα προαπαιτούμενα δικαι- 
ολογητικά. Η εν λόγω οδηγία παρέχεται, προκειμένου 
οι μαθητές να λαμβάνουν το συντομότερο δυνατόν το 
σύνολο των δεδουλευμένων τους. 

ΑΡΘΡΟ 7 

ΕΛΕΓΧΟΣ - ΔΗΜΟΣΙΟΝΟΜΙΚΕΣ ΔΙΟΡΘΩΣΕΙΣ 

Προκειμένου να διασφαλιστεί η αποτελεσματικότητα 
και η ορθή εφαρμογή της πράξης, τα αρμόδια όργανα 
σύμφωνα με το θεσμικό πλαίσιο που διέπει το ΕΣΠΑ, 
λαμβάνουν τα αναγκαία μέτρα με σκοπό: 

α. Τη χρηστή και αποτελεσματική διαχείριση των Πό¬ 
ρων, 

β. Την τήρηση των εθνικών και κοινοτικών διατάξεων, 
γ. Την ορθή υλοποίηση του φυσικού αντικειμένου, σύμ¬ 
φωνα με την απόφαση ένταξης της πράξης 
δ. Την επιλεξιμότητα των δαπανών των δράσεων και 
την αιτιολόγησή τους, 

ε. Την πρόληψη ή την διαπίστωση τυχόν παραβάσεων 
και την επιβολή κυρώσεων, 
στ. Την ανάκτηση τυχόν αχρεωστήτως καταβληθέ- 
ντων ποσών μετά τη διαπίστωση σχετικής παράβασης, 
ζ. Την εξασφάλιση επαρκούς διαδρομής ελέγχου. 

Για τα ζητήματα επαληθεύσεων, ελέγχου, δημοσιο¬ 
νομικών διορθώσεων εφαρμόζονται οι διατάξεις της με 
αριθμ. 14053/ΕΥΣ 1749/08 (ΦΕΚ 540 Β/27-3-2008) Από¬ 
φασης «Υπουργική απόφαση συστήματος διαχείρισης», 
όπως εκάστοτε ισχύει. 

ΑΡΘΡΟ 8 

ΤΗΡΗΣΗ ΟΡΩΝ ΠΛΗΡΟΦΟΡΗΣΗΣ ΚΑΙ ΔΗΜΟΣΙΟΤΗΤΑΣ 

1. Σε κάθε περίπτωση δημοσιοποίησης/δημοσίευσης 
των πράξεων, εκ μέρους του ΟΑΕΔ, γίνεται μνεία για 
τη συμμετοχή στη χρηματοδότηση της Ευρωπαϊκής 
Ένωσης και ειδικότερα του Ευρωπαϊκού Κοινωνικού Τα¬ 
μείου και του Ελληνικού Δημοσίου και ειδικότερα του 
Υπουργείου Παιδείας και θρησκευμάτων, στο πλαίσιο 
του Επιχειρησιακού Προγράμματος «Εκπαίδευση και Δια 
βίου Μάθηση 2007-2013». 

2. Ολοι οι φορείς της πράξης αποτελούν ουσιαστι¬ 
κούς συντελεστές διάχυσης της πληροφορίας στους/ 
στις ωφελούμενους/ες και, υπό την έννοια αυτή, χρη¬ 
σιμοποιούν, ορθολογικά, κάθε πρόσφορο μέσο που θα 
συμβάλλει στη διαφάνεια και στην απόκτηση χρηστικής 
πληροφορίας από τον πληθυσμό στόχο. 

3. Όλοι οι εμπλεκόμενοι φορείς είναι υποχρεωμένοι να 
τηρούν και να καταθέτουν στοιχεία φυσικού αντικειμένου 
βάσει του Παραρτήματος XXIII σύμφωνα με τα αναγρα¬ 
φόμενα στον Κανονισμό (ΕΚ) 1828/2006 της Επιτροπής 
της 8ης Δεκεμβρίου 2006, βάσει των οδηγιών της Ειδικής 
Υπηρεσίας και τις απαιτήσεις των πράξεων. 


Όλοι οι φορείς υποχρεούνται να τηρούν αρχείο των 
δράσεων δημοσιότητας που υλοποιούν, ως προς το 
φυσικό και το οικονομικό τους αντικείμενο. 

Σε κάθε περίπτωση, ο Δικαιούχος σε συνεργασία με 
τη Διαχειριστική Αρχή του Ε.Π. «Εκπαίδευση και Δια 
βίου Μάθηση» επιμελείται τρόπους κωδικοποίησης της 
δημοσιοποίησης των ωφελουμένων, όπου και εάν αυτό 
απαιτείται, ώστε να τηρείται πάντα η διάταξη περί μη 
δημοσιοποίησης των ονομάτων των ωφελουμένων από 
δράσεις που συγχρηματοδοτούνται από το ΕΚΤ. Ο Δι¬ 
καιούχος υποχρεούται στην τήρηση των απαιτήσεων 
των Κανόνων Πληροφόρησης και Δημοσιότητας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Απριλίου 2014 


ΟΙ ΥΠΟΥΡΓΟΙ 


ΑΝΑΠΛΗΡΩΤΗΣ ΥΠΟΥΡΓΟΣ 
ΟΙΚΟΝΟΜΙΚΩΝ 

ΧΡΗΣΤΟΣ ΣΤΑΪΚΟΥΡΑΣ 


ΑΝΑΠΤΥΞΗΣ ΚΑΙ 
ΑΝΤΑΓΩΝΙΣΤΙΚΟΤΗΤΑΣ 

ΚΩΝ/ΝΟΣ ΧΑΤΖΗΔΑΚΗΣ 


ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΚΩΝ/ΝΟΣ ΑΡΒΑΝΙΤΟΠΟΥΛΟΣ 


ΕΡΓΑΣΙΑΣ, ΚΟΙΝΩΝΙΚΗΣ 
ΑΣΦΑΛΙΣΗΣ ΚΑΙ ΠΡΟΝΟΙΑΣ 

ΙΩΑΝΝΗΣ ΒΡΟΥΤΣΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοωή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή Ρλ/Ρ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ^ι·) 


Ηλεκτρονική Διεύθυνση: ήί1ρ://νννννν.βί.9Γ - ε-σιαϊΙ: ννθόπΐ3δ1βΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13:30 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 

★ 02008820904 140008 * 




















































































